open-index/open-wikipedia-markdown huggingface dataset:
ثورة القاهره الاولى

ثوره عملها المصريين عل الحمله الفرنسيه اللى احتلت مصر. بدئت فى 20 اكتوبر 1798 بقيادة شيوخ الازهر

## اسباب الثوره

من اهم اسباب الثوره الضرايب العاليه اللى فرضها الفرانسويه على المصريين , على عكس التصريحات اللى عملها نابوليون بونابارت لما جه على مصر , عشان يمولوا بيها حملتهم و اعدام الفرنساويه محمد كريم و عدد من زعما المصريين اللى كانو معارضين الاحتلال الفرنساوى. هدم بيوت و جوامع بحجة تحصين البلد اللى مكانش مقنع بيها المصريين و موضوع هد الجوامع ضايق جامد المصريين المسلمين و تحريض المماليك و العثمانيين و الانجليز ضد الفرنساويه أنهزام الفرنسيين فى موقعة ابوقير امام الاسطول الانجليزى وسماع المصريين بان الباب العالى بعت جيشاً لفتح مصر.

## احداث الثوره
المصريين هاجموا العساكر الفرنساويين بكل ما كان معاهم من سلاح وشوم وحراب عشان يقتلوهم و قتلوا حاكم القاهرة ديبوى , اللى الفرانسويين كانو معينينه, وتحصنوا باْسوار الحارات و فى الازقه ونصبوا المتاريس على مداخلها لكن فاتهم ان يحتلوا الاماكن المرتفعه المطله على الحارات فسارع نابليون باحتلالها ونصب مدافعه فوق مذن جامع السلطان حسن وانهالت القنابل منه ومن القلعه على جامح الازهر مبعث الثورةوكل مايحيطه من بيوت وحوانيت (محلات) و مات من الطرفيين عدد كبير و دخل الفرانسويين جامع [الازهر] بخيولهم عنوه وربطوها بصحنه وكسروا القناديل وحطمواخزائن الكتب ونهبواماوجدوه من متاع ,اللى كان مركز قيادة الثوره و اللى كان بيتحصن فيه الثوار , دا زود كره المصريين للفرانسويين.

## نتايج الثوره

* الحكم على ست شيوخ من شيوخ الازهر بالاعدام.
* اتفرض على التجار و العلما و رجال الدين اللى شجعوا و ساعدوا الثوار غرامات ماليه كبيره.
* إلغاءديوان القاهرة (اللى كان مقصور على علما الازهر)
* انشاء ديوان جديدضم كل الطوايف والعناصر الغير مصرية.
* زيادة كره المصريين للفرانسويين و مقاومتهم ليهم.

## لاحظ
* ثورة القاهرة التانيه

## مصادر

تصنيف:ثورات المصريين
تصنيف:الحمله الفرنسيه
منير عبد النور

**منير عبد النور** (كفر شيما، لبنان، 14 اغسطس 1939 - 11 امشير سنة 2002)، شاعر و كاتب اغانى لبنانى. من صغره كتب الشعر اللبنانى التقليدى بكل اشكاله و اوزانه. بعد ما اخد شهاده فى المحاسبه اشتغل فى وزارة البريد و المواصلات. اتنقل لكتابة الاغانى باللبنانى اللغه اللى بيفتخر بيها و بيحبها زى ما بيفتخر بانتمائه للبنان و الثقافه اللبنانيه، و تعاون مع عدد من المبدعيين اللبنانيين زى الموسيقار ملحم بركات اللى لحن و غنى من كلماته اغانى مشهوره زى " يا حبى اللى غاب " و " بعيدك يل انتِ العيد " و " ولا مرة كنا سوا "، و غنى و لحن من كلماته كمان الفنان عصام رجى اغانى زى " عاش مين شافك يا اسمر " و " يالولو اللون الازرق " و " انا صابر " و " آه يا بلدنا "، و غنى من كلماته كمان ربيع الخولى " يا ريت بترضى يا ريت " و " طل العيد بعينيكِ " و " نوّر علينا يا قمر "، و غنت له نجوى كرم " يا اضحى التضحيه " و " مشى معاى " و اغنية " يا حبايب " اللى لحنها " نور الملاح " اللى لحن له كذا اغنيه منها اغنية جورج وسوف " أحلى ايام العمر " و غنى له غسان صليبا اغنية " القمر لو غاب " اللى لحنها ملحم بركات.

اشتهر منير عبد النور بحبه لهواية الصيد. لما اتوفت مراته " غابى " اللى خلف منها اربع ولاد اتأثرت نفسيته و بقت قصايده بتتكلم عن العذاب و بعد الحبيب و شوق اللقاء لغاية ما اتوفى فى حداشر امشير سنة 2002 و ساب وراه للبنان تراث فنى جميل لسه بيتردد فى تلفزيون و راديو لبنان.

## من الاغانى اللى الفها منير عبد النور
* غنا و الحان عصام رجى: يا لولو اللون الازرق، ضوى يا قمر، عاش مين شافك،انا صابر.
* غنا و الحان ملحم بركات: يا حبى اللى غاب، بعيدك يل انت العيد، موعدنا ارضك يا بلدنا،
ولا مرة.
* غنا و الحان ربيع الخولى: يا ريت بترضى يا ريت، نوّر علينا يا قمر، بعدا بقلبى عيونِك بعدا، طل العيد بعينيكِ.
* غنا فريال كريم الحان ملحم بركات: دير بالك لحماتك دير.
* غنا غسان صليبا الحان ملحم بركات: شو هم القمر لو غاب.
* غنا باسكال صقر الحان ملحم بركات: بتشكيلى عا مين.
* غنا نجوى كرم الحان نور الملاح: يا حبايب.
* البوم كامل للاطفال من غنا الشحروره صباح و الحان سمير قبطى.

تصنيف:شعرا لبنانيين
ريتشارد نيكسون

**ريتشارد ميلهوس نيكسون** Richard Milhous Nixon ( يوربا ليندا ، كاليفورنيا ، 9 يناير 1913 - پارك ريدچ ، نيو چيرسى ، 22 ابريل 1994 ) ، رئيس امريكا السابع و التلاتين من سنة 1969 لسنة 1974. اول رئيس امريكى يزور الصين و اشتهر بفضيحة التجسس اللى اتسمت " فضيحة ووترجيت " و اللى بسببها بقى اول رئيس يستقيل فى تاريخ امريكا. شاف عهده نهاية حرب فييتنام.

اتولد ريتشارد نيكسون فى سنة 1913 فى ولاية كاليفورنيا فى غرب امريكا. كان عضو فى الحزب الجمهورى و بقى عضو فى الكونجرس من 1947 ل1951 و فى مجلس الشيوخ من 1951 ل1953. و بقى نايب للرئيس دوايت ايزنهاور من 1953 ل1961. فى سنة 1961 شارك فى اول مناظره تلڤزيونيه على الرياسه و كانت ضد چون كيندى.

فى سنة 1969 انتخب رئيس لامريكا اللى كانت وقتها بتخوض حرب خسرانه فى ڤيتنام.
## نايب للرئيس
من يناير 1953 ليناير 1961 ريتشارد نيكسون كان نايب رئيس امريكا دوايت ايزنهاور.
## فضيحة ووترجيت
فى 17 يونيه 1972 لاحظ واحد من حراس مبنى ووترجيت وجود بلاستر بيغطى اقفال كذا بوابه فى المبنى فشالها و لكن لما رجع يشوفها لقى البلاستر اتلزق ع الاقفال تانى فطلب البوليس اللى حجه و اقتحم المكان و اتقبض على خمس اشخاص كانو بيحطو اجهزة تنصت على المكالمات التليفونيه للجنه القوميه بتاعة الحزب الديموقراطى. فى 15 سبتمبر 1972 و جهت هيئة المحلفين تهمة التجسس للخمس اشخاص و عليهم راجلين تانيين ليهم علاقه بالموضوع ، و كشفت دخليقات عن صلة كذا واحد من منظمين الحمله الانتخابيه لريتشارد نيكسون بالقضيه.

وصلت الصحفيين كارل برنستين وبوب وود بتوع الواشنطن بوست معلومات من شخص مجهول اسمه " ديب ثروت " بتقول ان فيه علاقه بين العمليه و جهات رسميه على مستوى رفيع زى وزارة العدل و مكتب دخليقات الفيدرالى (اف.بى.اى) و وكالة المخابرات المركزيه (سى.اى.ايه) و البيت الابيض. ، فنشر الصحفيين الموضوع فى الجورنال فلاتسع نطاق دخليق و بقى بيشمل موظفين البيت الابيض نفسه ، و طالبت لجنة دخليق من البيت الابيض انه يسلمها الشرايط فلاتسلمت ليهم بعد مماطله و بعد ما اتمسحت منها حتت ، و ادعو ان الحتت دى اتمسحت بال غلط و ان ال سى.اى.ايه عرقل الحصول على حتت تانيه بحجة انها بتضر بالامن القومى الامريكى ، و بعد لف و دوران تم اكتشاف محتويات الشرايط بالكامل.

## استقالته

فى 28 يناير 1974 الرئيس نيكسون اتهم بالكذب و فى مارس من نفس السنه صدر الحكم الاخير ضد المتهمين و اتشار لنيكسون كمشارك فى الموضوع. ابتدا الكونجرس يوضب لعزل نيكسون لكن قبل ما يعزلوه قدم استقالته فى 8 اغسطس 1974 فبقى اول رئيس يستقيل فى تاريخ امريكا. اتولى چيرالد فورد الرياسه مكانه و اصدر عفو رياسى عنه.

فى سنة 2005 تم الكشف عن اسم الشخص اللى سمى نفسه " ديب ثروت " و كشف دور نيكسون فى قضية التجسس و طلع انه كان نايب مدير مكتب دخليقات الفيدرالى " مارك وليام فلت ".

نيكسون كان اول رئيس امريكى يزور الصين و زار مصر فى عهد الرئيس انور السادات و استقبل فى مصر استقبال حافل و غنى عنه الشيخ امام وقتها اغنيه مشهوره بتقول : " شرفت يا نيكسون بابا يا بتاع الووترجيت " ، و كان اول رئيس امريكى يقدم مساعدات ماليه ضخمه لاسرائيل ( 3 مليار دولار ).
و فى عهده خلصت حرب ڤيتنام بانسحاب القوات الامريكيه من ڤيتنام و قامت حرب 73 بين مصر و اسرائيل. بعد استقالته عاش فى كاليفورنيا عشرين سنه و اتوفى فى نيو چيرسى فى 22 ابريل سنة 1994.

## مصادر

* المصرى اليوم ، مؤسسة المصرى اليوم للصحافة و النشر ، عدد 2139 ، 22 ابريل 2010.

تصنيف:مواليد 1913
تصنيف:وفيات 1994
تصنيف:رؤساء امريكا
تصنيف:نائب ريس امريكا
تصنيف:عسكريين امريكان
تصنيف:محامين امريكان
تصنيف:ماسونيين
تصنيف:شخصيات الحزب الجمهورى الامريكى
تصنيف:دارسين فى جامعة ديوك
البلاك كوتس

[200 px|thumb|'''[طلعت زين**]]
**البلاك كوتس** **The Black Coats''' هى فرقة غنائيه مصريه متخصصه فى الغنا و المزيكا الغربيه ( باند ) كونها اسماعيل الحكيم ابن الكاتب المصرى الكبير توفيق الحكيم سنة 1963.

## اتكونت الفرقة من
### اول تكوين للفرقة
* اسماعيل الحكيم (جيتار-ليد)
* شريف ظاظا (درامز)
* مدحت حنفى (جيتار-باص)
* مجدى عزيز (أورج)
*
* مجدى الحسينى

### اعضاء القرقة من صيف 1968
* اسماعيل الحكيم
* شريف ظاظا (درامز)
* مدحت حنفى (جيتار-باص)
* مجدى الحسينى (اورج)
* يحى الشماع ( ساكسفون)
* مجدى بكير ( ترمبت)

## اشهر الفرق الغنائيه المصريه فى السبعينات
* فرقة سكاى روكيتس
* فرقة النهار
* فرقة المصريين
* فرقة الأصدقاء
* فرقة الچيتس
* فرقة الفور إم
* فرقة طيبة
* البلاك كوتس "The Black Coats"
* ليه بتى شاه "LES PETITS CHATS”
200px|center

## شوف
Egyptian Rock-Art Unveiled

تصنيف:فرق مزيكا مصريه
تصنيف:موسيقيين مصريين
تصنيف:فرق مزيكا مصرية
فضيحة ووترجيت

[thumb|350px|[ريتشارد نيكسون بطل فضيحة ووترجيت]]
*فضيحة ووترجيت* Watergate scandal هيا قضية تجسس داخلى فى امريكا ابتدت أحداثها سنة 1972 و خلصت بإستقاله الرئيس ريتشارد نيكسون سنة 1974 بعد ما اتّضح ان الحزب الجمهورى اللى كان بيتبعه بيتجسس على الحزب الديمقراطى عشان يعرف مخططاته و يبعده عن السلطة و ما يفوزش فى الانتخابات.

ابتدت الفضيحة فى 17  يونيه 1972 لما لاحظ واحد من حراس مبنى ووترجيت ان فيه بلاستر بيغطى أقفال بوابات ف المبنى فشالها و لما رجع لاقى البلاستر مره تانيه على القفال فطلب البوليس و جت البوليس و اقتحمت المكان و تم القبض على خمس أشخاص كانو بيزرعو اجهزة تنصت على المكالمات التليفونيه للجنه القوميه اللى بتتبع الحزب الديموقراطى. فى 15 سبتمبر 1972 وجهت هيئه المحلفين تهمة التجسس للخمس أشخاص و تنين تانين متورطين بالقضيه و كشفت دخليقات عن صلة أشخاص من منظمين الحملة الإنتخابية لريتشارد نيكسون بالقضيه.

وصل للصحفيين كارل برنستين و بوب وود فى جريده  واشينطون بوست معلومات من شخص مجهول سمى نفسه " ديب ثروت " بتقول ان فيه علاقه بين العمليه وجهات رسمية على مستوى رفيع زى وزاره العدل و مكتب دخليقات الفيدرالى (FBI) و وكالة المخابرات المركزيه (CIA) و البيت الأبيض. فنشر الصحفيين الموضوع فى الجريده فاتسع نطاق دخليق و شمل موظفين البيت الأبيض نفسه و طالبت لجنة دخليق من البيت الأبيض يسلمها الشرايط و تم تسليم الشريط بعد مماطلة و بعد ما حذف منه شويه مقاطع و قالو ان المقاطع اتمسحها بالخطأ, و عرقل ال(CIA) الحصول على مقاطع تانيه بحجة انها بتضر بالأمن القومى الأمريكى, و بعد مماطله تم اكتشاف محتويات الشرايط بالكامل.

فى 28 يناير 1974 اتُّهم الرئيس نيكسون بالكذب و فى مارس نفس السنة صدر الحكم الأخير ضد المتهمين واتهم نيكسون كمشارك فى الواقعة. و ابتدا الكونجرس يجهز لعزل نيكسون لكنه قدم استقالته قبل اصدار أمر بعزله فى 8 اغسطس 1974 و بقى أول رئيس بيستقيل فى تاريخ امريكا. اتولى چيرالد فورد الرئاسة مكانه و أصدر عفو رئاسى عنه.

فى سنة 2005 تم الكشف عن الشخص اللى سمى نفسه ب" ديب ثروت " و كشف دور نيكسون فى قضية التجسس واتضح انه كان " مارك وليام فلت " نائب مدير مكتب دخليقات الفيدرالى.

تصنيف:امريكا
البساتين (حى)

**البساتين** حى فى جنوب شرق القاهره فى مصر بتحده احياء المعادى من الشمال و دار السلام من الغرب و ااخليفه من الجنوب و المقطم من الشرق. البساتين منطقة شعبية بتعتبر من ازحم احياء القاهره. اتسمى الحى ده بإسم البساتين اكمن زمان و لغاية اواخر ستينات القرن العشرين كانت المنطقه منطقة ريفيه فيها زرع و جناين عايشه فيها عائلات استقرت هناك من زمن طويل. العائلات دى كانو بتشتغلو فى الزراعه و البنا و المناجم و تقطيع الحجاره من الجبال اللى حوالين المنطقه زى المقطم و عين الصيره و طره و حلوان.
 
البساتين زمان كانت متداره محلى بنظام العمديه فكان بيرأسها عمده لكن النظام ده اتلغى منها فى نهاية خمسينات القرن العشرين و اتعملت هناك نقطة بوليس كانت تبع قسم الخليفه لكن اتنقلت بعد كده تبعيتها لقسم المعادى و بعدين بقت ليها قسم خاص بيها هو قسم البساتين.

التركيبه السكانيه فى المنطقه ابتدت تتغير فى بداية سبعينات القرن العشرين بعد ما دخل المنطقه سكان من براها و حصلت موجة بنا على الاراضى الزراعيه اللى اختفت بالكامل. بتشتهر البساتين بقت مركز لمقاولين البنا فى مجال التشطيبات و بقت مشهوره بصناعة مواد البنا زى الطوب و الرخام و الجرانيت.

## شوف باردوه
احياء القاهره القديمه واصل اسمائها

تصنيف:احياء القاهره
تيتو

يوسيپ بروز **تيتو** ( Јосип Броз Тито *Josip Broz Tito*) (مولود باسم: *Josip Broz*, 7 او 25 مايو 1892 — 4 مايو 1980) كان ثورى و رئيس يوجوسلاڤيا و الامين العام و بعدين رئيس لرابطه الشيوعيين فى يوجوسلاڤيا من سنة 1943 لحد وفاته. قاد حرب العصابات ضد المانيا النازيه فى الحرب العالميه التانيه فى بلده يوجوسلاڤيا. كان برتبة مشير و قائد الاعلى للجيش الشعبى اليوجوسلاڤى . مع ان تيتو يعتبر دكتاتور سياسته الاقتصاديه و الخارجيه كانت ناجحة جداً و كان واحد من مؤسسين حركة عدم الانحياز و اول امين عام ليها. كمان كان واحد من مؤسيين مكتب الاعلام الشيوعي.

## بدايته
اتولد فى كرواتيا شارك لاول مرة فى احتفال عيد العمال العالمى سنة 1910 , اتجند فى الجيش فى سنة 1913 , و اعتقلوه بتهمة الدعايه ضد الحرب العالميه الاولى و بعدين بعتوه عشان يحارب ضد الروس فى سنة 1915 و اتئسر بعد ما اتصاب فى الحرب و اخدوه هو و اسرى تانيين على روسيا. فضل فى المستشفى سنة كاملة بيتعالج و بعدين اخدوه على معسكر اعتقال الاسرى فى جبال الأورال, و هناك اختاروه المساجيين الاسرى عشان يبقى زعيم ليهم, و حصلت الثوره الروسيه و اقتحم مجموعة من العمال السجن عشان يحرروا اللى محبوسين فى السجون الامبراطوريه الروسيه اللى الثوار وقعوها , فطلع مع اللى طلعوا, بعد كدا انضم لبلاشڤه الروس عشان يقوموا ب الثورة البلشڤيه و بسبب كدا اتمسك عشان دعمه للبلاشڤه بس هرب تانى. فى 1917 سنة اتجوز ”پيلاجييا بيلاسوڤا“ *Pelagija Belousova*, و سنة 1918 انضم للجيش الاحمر فى الحرب الاهليه الروسيه و انضم للحزب الشيوعى الروسى. فى سنة 1934 انتخبوه عضو فى المكتب السياسى للحزب الشيوعى اليوجوسلاڤى و بعد كدا بسنة بقى ممثل للحزب فى الشيوعى اليوجوسلاڤى فى الكومنترون و فضل سنة فى الاتحاد السوڤييتى و بعدين رجع فى سنة 1936 عشان يطهر الحزب من اللى شافهم منافقين و اعداء للشيوعيه.

## وصوله للحكم
thumb|الاتحاد السوڤييتى عمل طابع بريد لتيتو فى سنة 1982

بعد ما قامت الحرب العالميه التانيه اسس تيتو مجلس التحرير الوطنى اللى كانت مهمته انه يصد افكار النازيه و الفاشية و ليهم. و سنة 1943 عمل حكومة مؤقته, و بدئت تشجع اعمال مقاومه ضد المانيا النازيه و حلفئها, و بسبب كدا حولت المانيا النازيه انها تغتاله تلات مرات بس فشلوا, فى سنة 1945 عمل اتفقايه مع الاتحاد السوڤييتى بتسمح ليهم انهم يدخلوا بجيوشهم فى يوجوسلاڤيا عشان يصدوا النازيين و حلفئهم و يبقوا من الحلفا اللى بيحاربوهم, فى نفس السنه بعد ما الحرب خلصت بقى رئيس الوزراه و عمل دستور جديد و بنى جيش يوجوسلاڤى جديد, بقى من اكتر الجيوش فى اوربا قوه. اتعرف انه كان من اكبر الديكتاتورين الشيوعيين فى التاريخ, كان مش بيسمح بوجود حد بيعارضه.

## سياسته الخارجيه
كان تيتو هو و جمال عبد الناصر و جواهرلال نيهرو من دعاه عدم الانحياز و عملوا منظمة عدم الانحياز و كان شايف انهم يبقوا على الحياد و ميتدخلوش فى الحرب الباردة اللى كانت ما بين امريكا و الاتحاد السوڤييتى. بقت يوجوسلاڤيا الدوله الشيوعيه الوحيده اللى فى عالم اللى مش فى حلف وارسو

## مصادر

## لينكات برانيه
* 

تصنيف:شيوعيين
تصنيف:يوجوسلافيا
يوجوسلاڤيا

**يوجوسلاڤيا** (صيربى كرواتى: Jugoslavija; مقدونى: Југославија) كانت دوله ف اوروپا من سنة 1918 لسنة 1995.

## مملكة يوجوسلاڤيا
يوجوسلاڤيا كان الاسم الرسمى بتاعها مملكة يوجوسلاڤيا من سنة 1918 لسنة 1942.
## جمهورية يوجوسلاڤيا الاشتراكيه الفيدراليه
يوجوسلاڤيا كان الاسم الرسمى بتاعها جمهورية يوجوسلاڤيا الاشتراكيه الفيدراليه من سنة 1942 لسنة 1992 و كانت دولة اتحاديه اشتراكيه ماشيا بنظام الحزب الواحد كانت لغتها الرسميه كانت الصربوكرواتية والمقدونيه.اتعملت فى فى سنة 1943 فى نص التانى من الحرب العالميه التانيه. تيتو كان عمل اول حكومه مؤقته ليها و بعدين مسك الحكم فى سنة 1945. فضلت الدولة دى موجوده لحد ما اتفككت واتقسمت دول و اتلغت رسمى فى سنة 1992 بعد حروب داخليه كتيره. اتقسمت بعد كدا لكرواتيا و مقدونيا و سلوڤينيا و البوسنه و الهرسك و صيربيا.[thumb| [تيتو اول رئيس لجمهورية يوجوسلاڤيا الاشتراكيه]]

يوجوسلافيا
تصنيف:بلاد اتلغت
اشتراكيه ديموقراطيه

**الاشتراكيه الديموقراطيه** او **الديموقراطيه الاجتماعيه** ( بالانجليزى social democracy) هى ايديولوجيا سياسيه ظهرت فى اوخر القرن التسعتاشر و بداية القرن العشرين على ايد مجموعه من انصار الماركسيه. بيؤمن الاشتراكيين الديموقراطين بأفكار من الليبراليه زى الحقوق المدنيه و نظام الديموقراطيه الليبراليه مع بقيه افكار الاشتراكيه. الاشتراكيه الديموقراطيه بتنادى بالتغيير السياسى التدريجى مش مرة وحده بفرض النظام على الناس اللى مش متعودين عليه و بترفض الاشتراكيه الثوريه و الثورات و الاحزاب السريه كوسيله لتغيير نظام الراسماليه او النظام الموجود فى البلد. الاشتراكيين الديموقراطين متفقين فى حاجات و مختلفين مع بعض فى حاجات و كل طرف بيحاول يطبق اللى شايفه صح او احسن. فيه ناس بتقول ان نظام الحكم فى الاتحاد السوفيتى لحد جوزيف ستالين كان متئثر بشويه افكار من الاشتراكيه الديموقراطيه بس مش كلها.

## الفرق بين [[ليبراليه اشتراكيه|الليبراليه الاشتراكيه]] و الاشتراكيه الديموقراطيه

مع ان فيه تشابه بين الايدلوجيتين بس الليبراليه الاشتراكيه بتعتبر تطوير من الفكر الليبرالى و متئثره جامد بافكار الليبراليه و فى نفس الوقت متئثره بافكار كارل ماركس الاشتراكيه بخصوص العداله الاجتماعيه. بعكس الاشتراكيه الديموقراطيه اللى بتعتبر تطوير من الفكر الاشتراكى و متئثره بافكار اشتراكيه صميمه بس فى نفس الوقت متئثره بافكار الليبراليه و بالذات الديموقراطيه الليبراليه و الحقوق المدنيه.

تصنيف:ديموقراطيه
تصنيف:اشتراكيه
تصنيف:ليبراليه
تصنيف:مصطلحات سياسيه
عدم الانحياز

**منظمة عدم الانحياز** بتعتبر واحده من نتايج الحرب العالميه التانيه. و يعتبر جمال عبد الناصر و جواهرلال نيهرو و تيتو المؤسسين الحقيقيين للمنظمة و اللتى كانت بتطبئ افكارهم فى مواضيع عدم التدخل او الدخول فى حلف وارسو فى صف الاتحاد السوفيتى او حلف ناتو فى صف امريكا فى الحرب الباردة وانهم يبقوا على الحياد و لاينحازوا لصف احد ضد الاخر . اول مؤتمر للحركة كان فى بلجراد فى سنة 1961 و حضره ممثليين ال25 دولة الاعضاء وقتها , اما الان اعضاء المنظمة 120 دولة و 17 مراقب. اخر مؤتمر للحركة كان فى ايران فى مدينة طهران فى سنة 2011. رئيس المنظمة حسن روحانى.
تصغير|يسار|390بك|دول حركة '''عدم الانحياز''' :<br />

## مصادر

تصنيف:منظمات
تصنيف:منظمات دوليه
نظام الحزب الواحد

**نظام الحزب الواحد** هوا نظام سياسى بيتكون من حزب واحد بس هو اللى بيحكم و بيتحكم فى البلد. نظام الحزب الواحد بينقسم لجزئين:
* النوع الاول بيرفض تعدد الاحزاب و بيخلى فيه لجبارى حزب واحد بس هول اللى بيتحكم فى كل حاجه و ممنوع اى حاد يشتغل او يبقى ليه افكار سياسيه مش تابعه لافكار الحزب و اللى فى الحزب.
* النوع التانى بيبقى برضه حزب واحد بيتحكم فى البلد و فى كل حاجه بس حاطط شوية احزاب ضعيفه او منظر هو موافق عليها عشان ضامن انها مش حتقدر تنافسه, و حاططها عشان يقول ان فيه تعدد احزاب و ديموقراطيه عشان منظره ادام العالم. الدول اللى بتستخدم نظام الحزب الواحد بتبقى دول ديكتاتوريه و مفيهاش ديموقراطيه ولا فيها حرية التعبير.

## امثلة للذين طبقوا نظام الحزب الواحد
* جمال عبد الناصر فى جمهورية مصر و الجمهوريه العربيه المتحده
* هيتلر فى المانيا النازيه
* يوسيف ستالين فى الاتحاد السوڤييتى
* عمر البشير فى السودان
* تيتو فى يوجوسلاڤيا
* موسولينى فى ايطاليا
* انور السادات فى جمهورية مصر العربيه (بالممارسه)
* حسنى مبارك فى جمهورية مصر العربيه (بالممارسه)
* الحزب الاشتراكى فى جمهورية اليمن الديمقراطية الشعبية
* معمر القذافى فى ليبيا
* صدام حسين فى العراق

## احزاب يقال انها تتبع نظام الحزب الواحد
* الحزب الشيوعى السوڤييتى. اللى كان فى الاتحاد السوڤيتى
* الاتحاد الاشتراكى, اللى كان فى جمهورية مصر و الجمهوريه العربيه المتحده
* الحزب الوطنى الديموقراطى. فى جمهورية مصر العربيه (بالممارسه)
* الحزب الشيوعى اليوجوسلاڤى, اللى كان فى يوجوسلاڤيا
* حزب البعث العراقى, اللى كان فى العراق
* حزب البعث السورى, فى سوريا
* الحزب الشيوعى الكوبى, فى كوبا
* الحزب الشيوعى الڤييتنامى, ڤييتنام

تصنيف:مصطلحات سياسيه
تصنيف:فلسفه سياسيه
وجدى فرانسيس

150 px|thumb|'''وجدى فرانسيس'''
2000 px|thumb|فرقة ليه بتى شاه
**وجدى البير فرانسيس** (توفى الأربعاء, 12 ابريل 2017) مغنى غربى مصرى كون فرقة ( باند ) ليه بتى شاه سنة 1967 اللى كانت متخصصه فى الغنا و المزيكا الغربيه و كان المغنى الاساسى للفرقه و هو بيغنى لغاية دلوقت فى اماكن كتيره فى مصر

المغنى الراحل وجدى فرانسيس أسس فرقة القطط الصغيرة Les Petits chats سنة 1967 بهدف تقديم الاغانى الغربية اللى انتشرت فى الفترة دى و حققت نجاح كبير بين شباب جيل السبعينات، وبعدها توقفت عن نشاطها الغنائى لفترة طويلة لاكن رجعت على ايديه مرة تانيه سنة 2010 بنفس النجاح اللى كانت قد حققته زمان .

## شوف
The music played

تصنيف:عازف مزيكا
تصنيف:مواليد 1937
تصنيف:وفيات 2017
تصنيف:موسيقيين مصريين
تصنيف:اقباط
حقوق مدنيه

الحقوق المدنيه هى الحمايه و المميزات اللى الفرد بياخدها من دولته و من حكومته بحكم القانون. الحقوق المدنيه بتعتبر من اهم افكار و مطالب الليبراليه و الليبرالين , الحقوق المدنيه بتختلف عن حقوق الانسان , الحقوق المدنيه دى حقوق لكل مواطن فى دولة معينه و كل مواطن معاه جنسية دولة اما حقوق الانسان فدى حقوق لكل البشر بياخدوها مهما كانت جنسيتهم او دولتهم.من اشهر اللى طالب بالحقوق دى الفيلسوف جون لوك اللى بيعتبر من اكبر مفكرين الليبرالين, جون لوك قال *"ان من الطبيعى أن يكون للانسان حق فى الحياة والحريه والملكيه و لازم تتحول كل الحقوق دى لحقوق مدنيه بتحميها الدولة و الحكومه و القانون"*.
## حقوق مدنيه للمواطن
الحقوق المدنيه اللى المفروض تبقى من حق المواطن بتاع كل دولة غالبا بتتكب فى الدستور بتاع الدولة اللى البرلمان و الشعب موافق عليه و من الحقوق دى :
* الحق فى التظاهر السلمى
* الحق فى الاشتراك فى اى حزب سياسى او الترشح فى الانتخابات , بدون قيود او مشاكل
* الحق فى المطالبه بتغير القوانين اللى بتمنع الحريات و فيها تميز حد على حد
* الحق فى الخصوصيه
* الحق فى الحرية الشخصيه
* الحق فى حرية العقيده
* الحق التصويت فى الانتخابى
* الحق فى حرية التنقل
* الحق فى الحمايه المتساوية مع بقيه المواطنين مهما كان نفوذهم.
* الحق فى التعويض لو اتصاب من حد تانى
* الحق فى محاكمة عادله
* الحق فى وجود محامى يدافع عنه فى حالة اتهامه و تحقيق عادل و جزاء عادل
## شوف كمان
* مواطنه

حقوق مدنيه
تصنيف:حقوق
تصنيف:ليبراليه
تصنيف:فلسفه سياسيه
الجامعه الهاشميه

**الجامعه الهاشميه** هى جامعه حكوميه فى الاردن ، اتأسست سنة 1995 فى مدينة الزرقاء. بتتبع الجامعه نظام الساعات المعتمده فى الدراسه ، و لكل كليه فيها عدد ساعات محدده لازم الطالب يقضيها فى الدراسه عشان يقدر ياخد الشهاده العلميه.
فى الجامعه برنامج للدراسات العليا بيدى درجة الماچستير فى تخصصات كتيره.

فى الجامعه كمان نظام دراسه دولى بيسمح للطلبه المش اردنيين او الطلبه اللى ما جابوش درجات كافيه فى الثانويه بالالتحاق بيها.

## مواقع الكترونية
* موقع الجامعه الرسمى 

هاشمية
تصنيف:الاردن
امل دنقل

**أمل دنقل** شاعر مصرى كبير، ولد سنه 1940 فى اسره نوبيه فى قريه القلعه فى مركز قفط فى محافظه قنا فى صعيد مصر ، و مات يوم 21 سنه 1983 و كان عمره وقتها 43 سنه ، و مراته هى الصحفيه المشهوره عبله الروينى .

## ميلاده
محمد أمل فهيم ابو القسام محارب دنقل اللى ولد سنه 1940 فى قريه القلعه مركز قفط قريب من مدينه قنا فى الصعيد، والده كان عالم فى الازهرو اثر فى شخصيه أمل دنقل و القصايد بتاعته.

هو اسمه أمل لأنه ولد فى نفس السنه التى أبوه اخذ فيها إجازه العالميه ( درجه علميه فى الازهر، فراح أبوه سماه كده علشان النجاح اللى هوه عمله ( وعلى فكره اسم أمل ده اسم للبنات فى مصر).

## حياته
أمل ساب البلد و سافر القاهره بعد ما خلص الثانويه بتاعته فى بلده قنا،و دخل كليه الاداب فى القاهرة، بس ماكانش بيروح الكليه من اول ما دخلها علشان كان بيشتغل.
أمل اشتغل بعد كده فى محكمه قنا و الجمارك بتاعت السويس و اسكندرية، و بعدين اشتغل فى منظمه التعاون الأفروأسيوي، بس فى كل مره كان بيسيب الشغل و ينشغل بكتابه الشعر. و زيه زى اى حد من الصعيد، أمل حس بصدمه اول ما راح القاهرة، و الصدمه دى أثرت فى شعره، خصوصاً فى القصايد الأولانيه بتاعته.

## شوف كمان
* كتاب كتبو بالعربى
## مصادر

تصنيف:مواليد 1940
تصنيف:وفيات 1983
تصنيف:شعرا مصريين
تصنيف:قوميين عرب
تصنيف:مرضى السرطان
تصنيف:قناويه
تصنيف:ناس من قفط
ايمانويل كانط

thumb|ايمانويل كانط

**ايمانويل كانط** او *ايمانويل كانت* (*Immanuel Kant*,  ) (1724 - 1804) كان فيلسوف من القرن التامن عشر.اتولد فى بروسيا يعنى فى المانيا.يعتبر اخر فيلسوف اثر فى اوروبا الحديثة بالتسلسل الكلاسيكى لنظرية المعرفه اللى ابتدت فى عصر التنوير اللى ابتدا ايضاً بمفكريين و فلاسفة زى جون لوك و ديفيد هيوم و فولتير وخلص كانت. كانط نشر اعمال مهمه عن نظرية المعرفه و حاجات متعلقه بالدين و التاريخ و القانون.من اشهر اعماله هو كتابه *نقد العقل المجرد* الذى هو عباره عن بحث عن محدوديات و بنية العقل نفسه. كانط كانط ينضر الى ان فلسفته وجد حل وسط ما بين الفلاسفه المؤمنين ب العقلانيه و التجريبيه. الفلاسفه التجريبيين زى جون لوك و ديفيد هيوم. قالو ان المعرفه بتيجى عن طريق التجربه بس, و لكن الفلاسفه العقلانيين زى رينيه ديكارت و افلاطون. قالو ان العقل يقدر يدل الواحد للمعرفه لوحده , مع ان الطرفين اتفقو ان استخدام العقل من غير تجربه او تنفيذ يعتبر وهم. افكار و فلسفة كانط اثرت فى المانيا و هو عايش و لسه مؤثره لغاية دلوقتى و فلاسفه زى هجيل صححو و طورو افكار و فلسفة كانط. كانط كان من المؤمنيين بالتنوير و كاتب اشهر شرح للتنوير باسم ايه هو التنوير.

## التنوير
كانط بيعتبر اخر فيلسوف من فلاسفه عصر التنوير. و كتب اشهر شرح للتنوير لما أجاب على سؤال ما هو التنوير و اجابته كانت "ان التنوير هو خروج الانسان من مرحلة القصور العقلى و بلوغه سن الرشد العقلى, و قصده بالقصور العلقى ان الانسان يتبع الناس التانيه و كلامهم و يردده وممكنأن يحارب و هو لم يفهمه و انه قبل كل صغيره او كبيره يذهب يسئل حد سؤاء كان راجل دين او سياسى و انه لم بيقدر فى التفكير او ياخد قرار من غير ما يتئثر بكلامالناس و افكارهم التانيه وهولملا يفهمها," كانط رفض كلام الناس الذى كانو يقولون عن ان التنوير ضد الدين او عكسه و ان مش ممكن لاحد ان يبقى تنويرى و متدين فى نفس الوقت, كانط راى ان حدود العقل تبدا بحدود الايمان و ان الايمان يحدد العقل و الايمان بدون عقل لايبقى ايمان, و حذر الناس ان لا يسمعوا ولا يرددوا كلام رجال الدين بدون تفكير او تغير زى مايفهمون هم و الاخد بالتحريمات بدون اى تفكير و تنفيذ كلام اللى فى السلطه بدون مناقشه و كلامه ..ده هو الصحيح. قال كانط لو الناس عملت الحاجتين و دول لن يتقدموا ابدا و لن يتحسن وضعهم. كانط لخص كلامه عن شرح التنوير بقوله "فلتكن شجاع و لتشغل عقلك..دههو العنوان و المفتاح التنوير" قال كمان ان الانسان الجبان و الكسول هم يقصدون ان يبقوا فى سبات عقلى مدى الحياة مع ان الله اعطى للانسان عقلا لكى يستخدمه , لكن دول الناس تجلس و تسال رجال الدين عن كل الاشياء ففى الحياة لايوجد شئ يستحق البحث لاجله, و يسمعوا كلام اشخاص تتكلم.
## مصادر

تصنيف:مواليد 1724
تصنيف:وفيات 1804
تصنيف:فلاسفه المان
تصنيف:لاادريين
اسماعيل الحكيم

**اسماعيل الحكيم** مغنى مصرى بيغنى غربى كون فرقة ( باند ) البلاك كوتس *The Black Coats* سنة 1968 اللى كانت متخصصه فى الغنا و المزيكا الغربيه وكان المغنى الاساسى للفرقه
و اتوقفت الفرقه بعد موت مؤسسها اسماعيل الحكيم سنة 1978

وهو ابن الكاتب المصرى الكبير توفيق الحكيم

تصنيف:موسيقيين مصريين
ديفيد روبرتس

thumb|ديفيد روبرتس فى 1884
thumb|لوحة الاهرامات
**ديفيد روبرتس** *David Roberts * (ادنبره، اسكتلندا، 24 اكتوبر 1796 - 25 نوفمبر 1865، فنان و رسام اسكوتلندى اشتهر برسم معالم مصر و اثارها و مدنها و قراها بعد ما عمل رحله لف فيها فى بلاد الشرق من سنة 1838 لسنة 1839.

اتعلم روبرتس رسم اللوحات الزيتيه سنة 1820 وبعدها بسنتين راح على لندن و اشتغل فى تصميمات و تلوين المسارح لغاية ما اتفرغ للرسم سنة 1829 و بعدها بسنتين انتخبوه رئيس لجمعية الفنانين البريطانيين.

## السفر لمصر
وصل روبرتس اسكندرية سنة 1838 و استقبله محمد على باشا فى سرايته فى اسكندرية فى 16 مايو 1839 وبعدين اخد مركب نيلى و راح على القاهره و منها راح على سينا و عداها و زار البتراء و الخليل و القدس و بعدين كمل رحلته و زار نابلس و الناصره و طبريه و غيرها لغاية ما وصل لبنان و من هناك سافر على لندن فى شهر مايو سنة 1839.

لمدة عشر سنين بعد رجوعه من الشرق نشر 247 من رسوماته فى ست مجلدات هى "مصر" و "النوبه" و "الأراضى المقدسه" و "أدوم" و "سوريا" و "الصحارى العربيه". الاعمال دى نشرتها دار نشر "إف جى موون" فى لندن من 1842 ل1849.

من لوحاته فيه كذا لوحه بتصور معالم مصر زى "قناطر على النيل"، و "جامع الغورى"، و "باب زويله"، و "مقياس النيل فى جزيرة الروضه"، و "شجرة العيله المقدسه"، و "قصر محمد على"، و "مسله فى الاقصر"، و معبد الكرنك، و "معبد ايزيس فى اسوان"، و "معبد ابو سمبل"، و "منظر پانوراماى لابو الهول و الاهرامات وراه". و رسم لوحات تانيه لـپيترا و معبد بعلبك.

[thumb|استقباله على ايد [محمد على باشا]]
روبرتس عمل رحلات تانيه لاسبانيا و رسم كاتدرائية سيفييا، و سافر طنجه و ايطاليا (1851-1853) و رسم قصر الدوقيه فى ڤينيسيا و رسم مناظر داخليه من كنيسة القديس بطرس فى الڤاتيكان فى روما.

ابنه ديفيد روبرتس جونيور، طلع هو كمان فنان و رسام بألوان المايّه.

## شوف كمان
* 25 لوحة للمستشرق البريطانى ديفيد روبرتس تجسد رحلاته الى الشرق 
* رحلة رسام اسكتلندى عبر الشرق

## شويه من اعماله

تصنيف:مواليد 1796
تصنيف:وفيات 1865
تصنيف:رسامين اسكوتلانديين
شجرة العيله المقدسه

left|thumb|300px|شجرة العيله المقدسه
thumb|300px|left
**شجرة العيله المقدسه** او " **شجرة العدرا** " ، هى شجره قديمه فى المطريه فى القاهره فى مصر بيعتقد ناس انها شجره قعدت تحتها العيله المقدسه ( مريم و يوسف النجار و المسيح و هو لسه طفل ) اللى بيتقال انها راحت مصر. و بتقول القصه ان العيله دخلت المنطقه اللى فيها جنوب القاهره دلوقتى و عدت النيل لضفته الشرقيه و راحت على المطريه و عين شمس. و بيتقال ان فى الزمن ده كانت عين شمس بيسكنها عدد كبير من اليهود و ان كان ليهم معبد اسمه معبد اونايس. و بتقول القصه ان هناك فى المطريه قعدت العيله المقدسه تحت الشجره دى اللى بيسموها " شجرة مريم " ، و بيحكو ان المسيح طلع هناك عين مايه غسلت فيها امه العدرا هدومه فيها و دلقت من ماية الغسيل شويه على الارض فطلع فى الحته اللى جت فيها المايه نبات عطرى ريحته حلوه بيقولو انه نبات البلسم اللى بيستعملوه فى صنع الپارفانات.
 
و من ضمن القصص اللى بتتحكى ان عساكر فرانسويه فى جيش كليبر اللى ناب عن نابليون بونابرت فى قيادة قوات الحمله الفرنساويه بعد ما غلبو عسكر الترك فى عين شمس زارو الشجره و كتبو اساميهم على فروعها بسيوفهم و حرابهم فخفت عيون عدد منهم من الرمد بعد ما غسلو عيونهم بمية البير و غيرهم خفو من امراض تانيه و انهم سجلو شكرهم للرب على البركه اللى اخدوها من " شجرة مريم ".
 
اتبنت فى المطريه كنيسه بإسم العدرا مريم لسه مشهوره و بيزوروها الناس مصريين و خواجات عشان يتباركو بماية البير اللى بيقولو ان المسيح هو اللى طلعها بنفسه.

لكن بيتقال ان شجرة مريم الاصليه كبرت و ضعفت و وقعت و ماتت سنة 1656 و ان كهنه فرنسيسكان لمو الفروع و الأغصان. و ان الشجره الموجوده دلوقتى طلعت من جذور الشجره الاصليه و هى من سنة 1672. مصلحة الاثار المصريه بنت حوالين الشجره سور حديد بإعتبارها مزار سياحى.

## شوف
رحلة العيله المقدسه لمصر

تصنيف:آثار القاهرة
تصنيف:معالم القاهرة
تصنيف:معالم مصر القبطية
تصنيف:اثار قبطيه
المطريه

تصغير|شجرة العيلة المقدسة
**المطرية** حى من احياء شرق القاهرة فيه شجرة العيله المقدسه او " شجرة العدرا " ومسلة الملك سنوسرت التالت المعروفه باسم "مسلة المطريه" هيا الآثر الوحيد الباقى من معالم مدينة (اون) او هليوبوليس.

المطريه فى الاصل قريه مصريه قديمه ذكر ياقوت فى معجم البلاد ان بيتزرع فيها شجر البلسان و بيستخرج منه نوع من الدهن الطبى ، و ذكرها ابن جيعان فى كتاب التحفه السنيه بإنها من ضواحى مدينة مصر ، و ذكر المقريزى فى الخطط المقريزيه ان اسمها " منية مطر ".

المطريه دلوقتى ضاحيه فى شمال شرق القاهره. كان فى نواحى المطريه مدينة عين شمس القديمه اللى اسمها بالمصرى القديم " آن " او "رع " يعنى الشمس ، و بالعبرى " اون " = "عون " و باليونانى هليوبوليس يعنى مدينة الشمس. المدينه دى اندثرت و مافضلش من اثارها غير مسله من مسلتين كان حطهم الملك سانوسريت الاول ( سيزوستريس ) على الباب الكبير لمعبد المدينه. المسله التانيه وقعت سنة 1190.

فى المطريه فيه جنينه قديمه اسمها جنينة البلسم فيها شجر و بير ، و بيقولوا انها من آثار الست مريم العدرا لما راحت مصر مع ابنها المسيح. الشجره دى لسه موجوده لغاية النهارده و معروفه باسم " شجرة العدرا " و بيتبارك بيها المسيحيين.


Image:The Masalla- Matarayyiah.JPG|مسلة المطرية
Image:Masalla Matarayyiah 2.jpg|مسلة الملك سنوسرت الاول

## لينكات برانيه
* 
## سبب التسميه
• بيرجع سبب التسميه الى الإسم اللاتينى "Mattar" واللى معناه الأم نسبه للسيده العذراء وشجرتها المشهوره بالحى ، و بعد كده اتحرفت الى المطريه بعد الفتح الاسلامى زى ماقالها ابن ياقوت.

## مشاهير [[الحى]]

الاستاذ / محمود زيدان - ماجيستير فى القانون (زيزو)

الاستاذ / عبد الفتاح محمد عبد السلام (انتكة)

الاستاذ / حسن رزق (الكابتن)

الاستاذ / محمود محمد مهدى (سريعة)

## شوف باردوه
احياء القاهره القديمه واصل اسمائها

## مصادر

تصنيف:القاهرة
تصنيف:احياء القاهره
مبادرة حوض النيل

**مبادرة حوض النيل** عباره عن مشاركه بين دول النيل ابتدت رسمى فى شهر فبراير سنة 1999, بتحاول تطوير نهر النيل بطريقة تعاونية و تقاسم المنافع الاجتماعية والاقتصادية الكبيرة ، وتعزيز السلام و الامن الاقليمى.

مبادرة حوض النيل ابتداها رسمى فى شهر فبراير سنة 1999 وزراء الميه بتوع الدول التسعه اللى بتشترك فى نهر النيل : مصر , السودان , اثيوبيا , اوجاندا , كينيا , تنزانيا بوروندى ، رواندا ، و جمهورية الكونجو الديمقراطية ، و اريتريا

## مصادر

تصنيف:اتفاقيات و معاهدات
صلح الرمله

[100px|thumb |ريتشارد وقع اتفاقية السلام و رجع [اوروبا فى 9 اكتوبر 1192]]

**صلح الرمله** اتفاقية سلام وقعت بين صلاح الدين الأيوبى و ريتشارد قلب الأسد يوم 2 سبتمبر 1192. خلصت بيها الحمله الصليبيه التالته و حالة الحرب بين الصليبيين و صلاح الدين.

وقعت الاتفاقيه بعد مفاوضات مضنيه عملها الملك العادل اخو صلاح الدين الأيوبى بالنيابه عنه و وقعها امرا من الطرفين ، و دخل فيها امرا طرابلس و انطاكيا ، ادت للصليبيين المدن الساحليه من عكا ليافا و ادتهم حق زيارة الاماكن المقدسه مقابل عسقلان ، بعد تخريبها ، تكون فى يد صلاح الدين مع كل المدن اللى فى جنوبها. عسقلان كانت مهمه جداً بالنسبه لصلاح الدين لانها كانت على الطريق اللى بتعدى عليه الامدادات العسكريه اللى تييجيه من مصر.

بعد توقيع الاتفاقيه ذهب الجنود الصليبيه مباشرة من غير سلاح على القدس لكى تصلى و أكرمهم صلاح الدين كرم كبير. ريتشارد نفسه ما راحش و رفض انه يدى العساكر الفرانسويه پاسپورتات عشان يدخلوا بيها القدس.

صلاح الدين وافق على تعيين قسسه لاتين فى القدس و بيت لحم و الناصره ، و ده خلى البيزنطيين فى قسطنطينيه يفتكروا ان ريتشارد بالمعاهده دى بيحاول يحول القدس لمدينه لاتينيه ، فبعت امبراطورهم ايزاك انجيلوس وفد قابل صلاح الدين ، و طلب منه انه يدى الكنايس الارتودوكسيه للمسيحيين الارتودوكس ، زى ما كان الحال أيام الفاطميين ، لكن صلاح الدين رفض و فهمهم انه مش حا يسمح لأى كنيسه بالسيطره على القدس ، و انه حايشرف على الكل. و رفض كمان طلب من ملكة چورچيا بشرا صليب الصلبوت بـ 200.000 دينار .

بعد توقيع الاتفاقيه راح ريتشارد على عكا و سدد الديون اللى كانت عليه ، و فى يوم 9 اكتوبر 1192 ركب المركب و رجع اوروبا بعد ما قعد يحارب فى الشرق ستاشر شهر . ، و بكده خلصت الحمله الصليبيه التالته اللى اتجمعت فيها جيوش امم كتيره و اتقتل فيها الالاف ، و اللى كان من نتايجها ان ساحل فلسطين من صور ليافا بقى فى ايد الصليبيين رسمى بمعاهده ، و ده كان ميلاد جديد لمملكة الصليبيين فى شرق البحر المتوسط ، لكن رغم كده ، مع ان مملكة الصليبيين دى كان اسمها مملكة بيت المقدس ، و ملكها لقبه ملك اورشليم ، بيت المقدس نفسها ما كانتش فى ايد الصليبيين 

وشكراالتبالكمدجح\

ارجو ان تعجبكم

## فهرست وملحوظات

## مصادر
* ابن واصل، مفرج القلوب فى أخبار بنى أيوب ( 5 مجلدات )، دار الفكر العربي، القاهرة.
* بسام العسلى : الايام الحاسمة فى الحروب الصليبية ، دار النفائس ، بيروت 1987.
* بهاء الدين بن شداد : النوادر السلطانية و المحاسن اليوسفية ، تحقيق جمال الدين الشيال، مكتبة الخانجى، القاهرة 1994.
* المقريزى : السلوك لمعرفة دول الملوك ( 8 اجزاء)، دار الكتب, القاهرة 1996.
* جمال الدين الشيال (استاذ التاريخ الاسلامى): تاريخ مصر الاسلامية، دار المعارف، القاهرة 1961.
* (ستيفين رونسيمان) Runciman, Steven, A history of the Crusades 3. Penguin Books, 2002

200px|center

تصنيف:اتفاقيات و معاهدات
تصنيف:حروب صليبيه
تصنيف:احداث 1192
يساريه

تصغير|200بك|يسار
**اليساريه** Left-wing politics  مصطلح سياسى بيعبر عن تيار فكرى و سياسى بيبتدى من الليبراليه بفروعها المختلفه خصوصا الليبراليه اشتراكيه و منها للاشتراكيه بفروعها المختلفه زى الاشتراكيه ديموقراطيه و توصل للتيارات اللى بتتسمى اقصى الشمال زى الشيوعيه و الاناركيه. . اصل الموضوع بدا مع الثوره الفرنساويه وقتها كان فى البرلمان الفرنسى رجال الدين و النبلا الارستقراطيين كانو بيعدوا على يمين الملك لويس الستاشر و النواب الليبراليين اللى بيمثلوا الشعب و اللى بيدفعوا عن حقوقه بيقعدوا على الشمال (اليسار), وقتها حصل اضرابات و مطالبات من النواب الليبراليين اللى اعلنوا انهم الممثلين الحقيقيين للشعب و انهم الاعضاء اللى الشعب انتخبهم و قتها بدئت الاحداث اللى اتعرفت باسم الثوره الفرنساويه.مصطلح اليساريه اتغير كتير من اول ما ظهر فى فرنسا عشان يوصف التيار المعارض لالاريستقراطيه و تدخل رجال الدين فى السياسه و تحكمهم فى الناس, دلوقتى مفيش تعريف الكل متفق عليه يوضح مين اللى بيتوصف باليسارى او اليمينى, بس بيتوصف بيه دلوقتى الليبراللين بمدارسها الكتيره و الاشتراكيين و ممكن الشيوعيين و الاناركيه بس ساعات اليساريين بيرفضوا ضم الشيوعيين ليهم عشان نظامهم الشمولى و تحكمهم فى كل حاجه و للاناركيين عشان شايفينهم فوضاويين.

## اشهر مطالب و افكار الشمال السياسى
* المطالبه بالمساوه بين المواطنين و حرية التعبير و الحقوق مدنيه و حقوق الانسان و الحريات مدنيه و حرية الفرد انه يعمل اللى هو عايزه طلما مش بيضر غيره و عدم تدخل جهة فى الاقتصاد او فى حياة الفرد الشخصيه (من افكار الليبراليه)
* حكومه و دولة مدنيه (من افكار الليبراليه)
* حكومه مركزيه (شيوعيه و اشتراكيه)
* الحكومه لازم تبقى علمانيه و ما تفرقش او تنحاز فى صف دين من اديان المواطنين بتوعها, تعامل المواطنين بنفس الطريقه باختلاف دينهم. (متفق عليها من كل جهات الشمال السياسى و العلمانيه)
* الانتماء للمجتمع و للبلد اللى انت فيها.
* التطور و التغير مع الزمن و الوقت حسب اللى بيحصل فى العلم و الدنيا و منفضلش متمسكيين بالقديم و باللى كانو بيعملوه زمان. (من افكار الليبراليه)
* العداله الاجتماعيه (من افكار الاشتراكيه و الشيوعيه و الليبراليه الاشتراكيه)
* ان القانون هو اللى بيحدد ثقافه و الحدود اللى المجتمع ماشى بيها و بيعتمدش على تقاليد المجتمع فى تنفيذ الاحكام. (من افكار الليبراليه)
* اليساريه بتحاول تجيب حقها بالدبلوماسيه و السياسه بعكس اليمين اللى ساعات بيشجع الحل العسكرى و العنف عشان ينفذ اللى عايزه.(من افكار الليبراليه و مدارس من الاشتراكيه)

تصنيف:مصطلحات سياسيه
تصنيف:سياسه
تصنيف:فلسفه سياسيه
ايه هو التنوير

[thumb|300px| اول صفحه من مقاله ايه هو [التنوير؟ 1799 نسخة]]

**ايه هو التنوير ؟** هى مقاله كتبها ايمانويل كانط بعد ما القسيس يوهان فريدريش زولنير سأله *ايه هو [[التنوير]] ؟* فحدد كانط مفهوم التنوير بانه : خروج الانسان من حالة عدم استخدام عقله اللا لما حد تانى يوجهه و يديله امر عشان يشغل مخه ، و ان الانسان دا بيعتمد علا ناس تانيه زى رجال دين و قاده و سياسيين انهم يفكروله و يقولو له كلام و هو يصدقه و يفضل يكرره من غير ما هو فاهم او مقتنع بيه. كانط كان شايف ان الناس بتعمل كدا بسبب حاجتين :

* دول يا كسلانين ، بيكسلو يفكرو و يشغلو مخهم و معتمدين علا كلام الناس التانيه اللى بتقول لهم معلومات وهما مش فاهميين.
* يا اما جبنا ، مقتنعين او حد اقنعهم بإنهم لو شغلو عقلهم ممكن يئذو نفسهم او انهم يكفرو او يخرجو من الدين.

كل دا بيخلى الانسان عبد بيتحكم فيه الناس اللى بتفكر ليه و بتمنعه انه يفكر لنفسه . كانط كان مؤيد للى عملته الثوره الفرنساويه حسب انها سمحت للناس و خلتهم يشغلو عقولهم ويحررو نفسهم من استبداد و سيطره رجال الدين و القاده و السياسيين على عقولهم و تحريم عليهم عيشيتهم و منعهم من المناقشه و ظلمهم. بس كانط كان شايف ان احسن حاجه لاصلاح عقل البنى ادم من غير ثورات ممكن يكون بس بالتربيه العقليه و النقديه ، فلو الانسان اتربا علا كدا مش هيسمح لحد انه يسيطر علا عقله و يفكر له ، و مصيره مش هيبقا مرتبط بحالة حكومه معينه ، و بغض النظر عن ان يكون موجود فى البلد وقتها اولى امر محترمين بيدوه حقوقه وللا لاء. كانط كان شايف ان الحريه حاجه اساسيه للتنوير ، حرية استخدام عقلك و انك تشوف وضعك الحالى دا كويس واللا لاء؟...و لو مش كويس تقدر تغيره ازاى؟...و مين المسئول عن الحاله اللى انتا فيها. كل دى اسئله و ردود ممكن تطلع بيها لما تستخدم عقلك. ايمانويل كانط قال ان شعار التنوير هو **“اتجرأ عشان تعرف و شغل عقلك ، باللاتينى Sapere aude , بالانجليزى : Dare to know**

## مصادر

تصنيف:فلسفه
تصنيف:التنوير
كيليكيا

[left|تصغير|350px|موقع كيليكيا فى جنوب شرق [اسيا الصغرى.]]
**كيليكيا** Cilicia : اقليم قديم فى جنوب شرق اسيا الصغرى بين البحر المتوسط و جبال طوروس. خضع الاقليم للاشوريين و الفرس و ضمه اسكندر الاكبر لامبراطوريته ، و بعد وفاته اتنازع عليه البطالمه فى مصر و السلوقيين فى اسيا ، و بعدين ضمه پومپى فى ولاية نيو يورك سنة 67 - 66 ق.م. فى سنة 1080 كون الارمن فيه دوله اتعرفت باسم مملكة كيليكيا الارمنيه او مملكة ارمينيا الصغرى. استولى عليه الترك سنة 1375.

تصنيف:تاريخ اليونان
للامبراطوريه الرومانيه
تصنيف:اسيا
تصنيف:مناطق العالم
تصنيف:توركيا
نشيد السوفييت

**النشيد الوطنى السوڤييت** ( Гимн Советского Союза, *Gimn Sovyetskogo Soyuza*) كان النشيد الوطنى بتاع الاتحاد السوڤييتى من 15 مارس 1944 بعد ما بطلوا استخدام نشيد الامميه كنشيد وطنى. النشيد كلمات *سيرجى ميخالكوڤ* و *جابريل الريجستان* و توزيع *ألكسندر ألكسندروڤ*. فضل النشيد هو النشيد الوطنى لحد ما تم تفكيك الاتحاد السوڤييتى. كان فى النشيد اسم *[[يوسيف ستالين|چوزيف ستالين]]* بس اتشال من النشيد اول ما مات على طول, و كانو بيعزفوا النشيد من غير كلام لحد سنة 1977 لما شالو رسمى سيرة چوزيف ستالين من النشيد.

## كلام النشيد

تصنيف:اناشيد وطنيه
تصنيف:الاتحاد السوفييتى
تصنيف:تاريخ الاتحاد السوفييتى
تصنيف:شيوعيه
معبد عدلى

تصغير|350px|'''معبد عدلى'''
**معبد عدلى** او **شعار هاشامايم** بال(عبرى) בית כנסת שער השמיים ، هو معبد يهودى فى القاهره فى مصر. اسمه عدلى لانه فى شارع عدلى و اسمه بالعبرى معناه "بوابة السما" او "بوابة الجنه"، و اتعرف كمان باسم "معبد الاسماعيليه".
## تاريخ المعبد
شيدته عيلة موصيرى وتانيين من سنة 1903 الى 1905، واتحد سنة 1981 باسهامات من المليونير اليهودى نسيم جاعون، و"اتحاد السفارديم العالمي".
و تذخر مكتبته بنوادر المخطوطات اللى جمعت من الكنس اليهودية المصرية المقفولة، وسميت : مكتبة التراث اليهودي، وافتتحها شيمون بيريز سنة 1990.
وتم تجميع حوالى 75 ألف كتابا ومخطوطة كانت ساءت حالتها، وتم أرشفتها وترتيبها وضمها للمكتبة، ويعتبر الكنيس مزارا سياحيا.

كان من أواخر الحاخامات فى ده الكنيس حاييم ناحوم و فى 2008 احتفل بالذكرى المئوية لتأسيس الكنيس.

تصغير|المعبد فى شارع عدلى

75px|center

## شوف باردوه
ليستة المعابد اليهوديه فى القاهره

## مصادر

تصنيف:يهود مصريين
تصنيف:معالم القاهرة
تصنيف:القاهره
تصنيف:اثار مصر
تصنيف:يهوديه
تصنيف:آثار القاهرة
تصنيف:مبانى القاهرة
تصنيف:معابد
تصنيف:معابد يهوديه
تصنيف:كنيس
معبد بن عزرا

تصغير|300px|'''معبد بن عزرا'''

**معبد بن عزرا** ( בית כנסת בן עזרא) هو معبد من المعابد اليهوديه المصريه. موجود فى منطقة الفسطاط فى حى مصر القديمة. بيعتبر واحد من اكبر و اهم المعابد اليهوديه اللى فى مصر. فيه مكتبه فيها وثايق مجموعه كتب مهمه اللى بتارخ لتاريخ اليهود فى مصر.

المعبد فى الاصل كان كنيسه اسمها "كنيسه الشماعين" بس باعتها الكنيسه الارتودوكسيه للطايفه اليهوديه، بعدين المعبد اتسمى على اسم عزرا اللى بيعتبر واحد من احبار اليهود المهمين، كمان ساعات بيتسمى معبد الشوام، و فيه ناس بيسموه "معبد الجنيزا" لان فى سنة 1890 اتلاقت فيه مجموعه وثايق معروفه باسم جنيزا.

وقد استخدمت المعبد على مر التاريخ غالبية طوايف اليهود فى مصر، فاستخدمه اليهود العراقيين، وهم اليهود القرائين واليهود الشاميين، والأشكناز والسفرديم، وانتهى به الحال كمعبد لليهود الربانيين بعد انتقال طائفة اليهود القرائين الى القاهرة فى العصر الفاطمى وهم اللى بيتكلمو العربية كلغتهم الأصلية.
75px|center

## شوف باردوه
ليستة المعابد اليهوديه فى القاهره

## مصادر

تصنيف:القاهره
تصنيف:اثار مصر
تصنيف:يهوديه
تصنيف:معالم القاهرة
تصنيف:يهود مصريين
تصنيف:معابد
تصنيف:معابد يهوديه
تصنيف:كنيس
باب الفتوح

thumb|200px| باب الفتوح من ابواب القاهره العريقه.
**باب الفتوح** هوه باب من ابواب سور القاهرة ، بناه جوهر الصقلى سنة 1087 و جدده الامير بدر الجمالى فحطه فى مكانه فى مدخل شارع المعز لدين الله جنب جامع الحاكم بأمر الله. فى الاصل لما بناه جوهر الصقلى كان فى شارع باب الفتوح جنب ناصية حارة " بين السيارج " ، لكن لما جدد بدر الجمالى سور القاهره سنة 1087 بنى باب النصر و باب الفتوح فى اماكنهم الحاليه ، و ربطهم ببعض بسور بيوصلهم لبعض بسراديب. باب الفتوح بيتكون من برجين مدورين بيتوسطهم المدخل ، و على جناب البرجين فيه طاقتين واسعين.

## شوف كمان
* ليستة بوابات المدن
* الدوله الفاطميه فى مصر
* ابواب القاهره
* باب زويله
* اسواق القاهره الكبرى
## لينكات برانيه

## مصادر

left|thumb|200px| باب الفتوح

تصنيف:بوابة مدينه
تصنيف:معالم القاهرة
تصنيف:فاطميين
تصنيف:تاريخ مصر
تصنيف:ابواب و اسوار القاهره
تصنيف:آثار القاهرة
تصنيف:القاهرة
تصنيف:تاريخ مصر العمرانى
تصنيف:الدوله الفاطميه
جيستابو

thumb|200px| جماعه من ظباط الجيستاپو.
thumb|200px|الجيستاپو ارتكب جرايم ضد البشريه.

**الجيستاپو** (*Gestapo*,   ; كلمه مختصره لـ **Ge**heime ,**Sta**ats**po**lizei *[[بوليس]] الدوله السرى*) اسسه النازى هيرمان جورينج فى 26 ابريل 1933 بعد سيطرة ادولف هتلر على الحكم فى المانيا النازيه فى مارس 1933. اختار جورينج ظباط بوليس محترفين لتنظيم الجهاز اللى كان هدفه حماية نظام الحكم النازى و كان مسئول عن عمليات اغتيال و تدمير واسعه تمت فى فترة حكم النازى لالمانيا.

اتغيرت القوانين الالمانيه اللى كانت بتحمى الحقوق المدنيه و الحريات المدنيه عشان يتسمح للجيستاپو بالتحرك براحته و تنفيذ عملياته الاجراميه بحريه من غير مساءله قانونيه ، و ادته حرية حبس الافراد من غير دعاوى قضائيه. و اتحطت ماده تعفى الجيستاپو من المثول قدام المحاكم ، و بكده المواطنين ضاع منهم حق توصيل شكاويهم للقضاء. الشخص اللى كان الجيستاپو بيحجزه كان بيجبر بالتعذيب على مضى ورقه بتخول للجيستاپو احتجازه.

فى وقت الحرب العالميه التانيه وصل عدد اللى بيشتغلو فى الجيستابو 45 الف واحد، و بعد الحرب و هزيمة المانيا محاكم نوريمبرج ادانت جهاز الجيستاپو بجرايم فظيعه ارتكبها ضد البشريه.

جورينبرج كان مهندس الاباده الجماعيه للمدنيين اللى خطتها اتعرفت بإسم " الحل الاخير " و كان بيتم بيها ترحيل المدنيين بالاجبار لمعسكرات شغل و بتم ابادتهم. محكمة نورنبيرج حكمت على جورينج بالاعدام فى ابريل 1945 لكن قبل ما يتم تنفيذ حكم الاعدام بيوم انتحر بالسم فى 15 اكتوبر 1946.

## شوف كمان
* المانيا النازيه
* وحدات النخبه النازيه (س.س)
* شباب هيتلر
* هيتلر
* هولوكوست
150px|left

## مصادر

تصنيف:المانيا النازيه
تصنيف:نازيه
تصنيف:قهر
تصنيف:ادينو بجرايم ضد البشريه
تصنيف:احداث 1933
تصنيف:وكالات حكوميه
هيرمان جورينج

180px|thumb | هيرمان جورينج.

**هيرمان جورينج** *Hermann Göring* ، ( روزنهايم ، بافاريا ، المانيا ، 12 يناير 1893 - 15 اكتوبر 1946 ) نازى المانى مؤسس جهاز الجيستاپو فى المانيا النازيه فى 26 ابريل سنة 1933 لحماية النظام النازى اللى كان بيحكم المانيا بزعامة ادولف هتلر. ارتكب الجهاز جرايم فظيعه فى حق المدنيين ، جورينج كان كمان مهندس الاباده الجماعيه للمدنيين فى معسكرات النازى.

فى وقت الحرب العالميه الاولى كان جندى فى فرقة مشاة و اصابه مرض احتار الدكاتره فيه فاتسرح من الجيش و اشتغل ملاحظ أرضى لحركة الطيران العسكرى و اتدرب على الطيران و اخد رتبة طيار سنة 1915. و فى سنة 1916 اسقطت طيارته لكن نجى و اتعافى و رجع للطيران مرة اخرى ، و فى سنة 1922 انضم لحزب العمال الاشتراكى الوطنى و تدرج فى شوية مناصب فى المانيا فى فترة الرايخ التالت فعين وزير للاقتصاد و فى سنة 1935 عين قائد عام لسلاح الطيران الالمانى.

اصيب جورينج فترة الانقلاب الذى قام به هتلرو ده ادى الى اصابته اصابه بالغه فى الامعاء ادت الى زيادة كبيرة فى وزنه

فى المانيا النازيه بقى من ابرز القيادات و اسس جهاز الجيستاپو لحماية النظام النازى و فى سبيل ذلك ارتكب شوية جرائم فظيعه ضد المدنيين و عمل بخطة " الحل الاخير " اللتى بيها تم ترحيل اعداد ضخمه من من الخصوم السياسين الناوئين للنازيه لمعسكرات العمل و بدورة تورط فى القيام بعدة عمليات ابادة جماعية ضد المعتقلين السياسيين.

بعد هزيمة المانيا فى الحرب العالميه التانيه و سقوط النظام النازى و الرايخ التالت قبض عليه مع مجرمين الحرب و و زى امام المحكمة الدولية محكمة نورمبرج فى ابريل 1945 و حكم عليه بالاعدام. لكن قبل اعدامه بيوم انتحر بالسم فى 15 اكتوبر 1946.

## مواضيع اخرى

* جيستاپو
* المانيا النازيه
* هيتلر
## مصادر

تصنيف:مواليد 1893
تصنيف:وفيات 1946
تصنيف:عسكريين المان
تصنيف:نازيين
تصنيف:المانيا النازيه
تصنيف:مجرمين المان
تصنيف:ادينو بجرايم ضد البشريه
تصنيف:منتحرين
بحيرة البردويل

**بحيرة البردويل** أو **سبخة البردويل** هى بحيره كبيره على الساحل الشمالى ل سينا فى مصر طولها حولى 90 كم و عرضها حوالى 22 كم بمساحه كليه حوالى 700 كم مربع . البحيره مش غويطه و بيوصل عمقها لحوالى تلت تمتار بس و بيفصلها عن البحر المتوسط حاجز رملى ضيق.

اسم البحيره مشتق من اسم بولدوين دى بولون (Baldwin de Boulogne) من قائد الحمله الصليبيه الاولى اللى بقى ملك مملكة بيت المقدس بعد وفاة اخوه جودفروى دى بويون (Godfroy de Boillon). الصليبيين حاولو يستولو على المنطقه دى لكن بولدوين مات هناك و رمو احشائه فى البحيره فاتسمت باسمه و اتحور الاسم من بولدوين ل بردويل.

بردويل
تصنيف:مصر
تصنيف:جغرافية مصر
بردويل
تصنيف:شمال سينا
تصنيف:بحيره
ابو يزيد البسطامى

[thumb|left|280px|ضريح البسطامى فى مدينة [بسطام فى ايران.]]
**ابو يزيد طيفور بن شرشوان البسطامى** فى الفارسى معرف بـ " **بایزید بسطامی** " ، اتلقب بـ " **سلطان العارفين** " ( اتوفى 877م ) ، صوفى فارسى صاحب الطريقه " **الطيفوريه** ". اتملت كتب التصوف بكلامه عن المحبه و المعرفه و الفنا. ملك عليه حب الله نفسه لغاية ما غاب و فنى عن نفسه و دام سكره بالحب ده اللى عبر عنه بكلام اعتبره البعض جاوز بيه الحدود و اتسمى " شطحات ". لكن حياته الخاصه ممكن تدل على انه ما قالش " الشطحات " دى، و مذهبه فى الفنا ممكن يفسر الكتير من الشطحات اللى منها قوله : " سبحانى ما أعظم شأنى ".
## مصادر

تصنيف:صوفيين
تصنيف:صوفيه
تصنيف:اسلام
تصنيف:صوفيين فرس
تصنيف:وفيات 877
قصر المانسترلى

300 px|left
300 px|left

**قصر المانسترلى** قصر أثرى قديم من التحف المعماريه فى مصر مبنى على مساحة 1000 م2 فى جزيرة الروضه فى القاهره

قصر المانسترلى هو اللى اتبقى من مجموعة المبانى اللى بناها حسن فؤاد المانسترلى باشا فى سنة 1851 و بيرجع اصل حسن فؤاد المانسترلى لمانستر فى مقدونيا

استولت الحكومه المصريه على السرايا سنة 1951 باعتبارها اثر تاريخى و رممتها و جددتها. القصر بيستضيف دلوقتى الاحتفالات الثقافيه المهمه. و بتتعمل فيه حفلات موسيقيه. القصر فيه كمان متحف ام كلثوم

## شوف
* الموقع الرسمي

تصنيف:معالم القاهرة
تصنيف:قصور تاريخيه
تصنيف:قصور مصر
تصنيف:مبانى القاهرة
قصر القبه

300 px|left
**قصر القبه** من اكبر قصور مصر، و هو يستخدم دلوفتى كمقر لنزول الضيوف الاجانب من رؤساء وغيرهم. بناه الخديوى اسماعيل ويبعد كيلومترات من شمال وسط القاهرة، و كانت بتحيط بيه حقول زراعية وقرى ريفية. وبيمتد من محطة مترو سراى القبة لغاية محطة كوبرى القبة. وقصر القبة اتحول لاحد قصور رياسة الجمهورية بعد ثورة 23 يوليه.

## الملكية
فى فترة حكم الخديوى توفيق كان القصر اللى اتولد فيه مكان لأفخم الاحتفالات وحفلات الزفاف الملكية، وكمكان يعبر فيه زواره عن شديد اعجابهم بجناينه الواسعه. و فى فترة حكم عباس حلمى التانى (*من [[1892]] الى [[1914]]*) بقى القصر وجناينه زى قصر عابدين الرسمي.

ولما اعتلى فؤاد الاول عرش مصر فى 1917 بقى القصر مقر الاقامة الملكية الرسمي، و فى فترة اقامته فيه امر بشوية تغييرات على القصر، فأمر باضافة سور بارتفاع 6 أمتار حول 75 فدان من الاراضى وبوابة جديدة وجنينه خارجية، كمان أضيف محطة سكة حديد بالخصوص بالقطر الملكى فكان الزوار يأتون مباشرة اما من اسكندرية او من محطة مصر المركزية للقطارات فى القاهرة. وتوفى فؤاد الاول فى القصر ده.

واحتفظ الملك فاروق بمجموعاته البالخصوص فى القصر ده، فضمت مجموعات نادرة من الطوابع والساعات والمجوهرات منها بيضة فيبرجيه *Fabergé egg* واللى كانت بتخص اخر قياصرة روسيا مع تحف تانيه، ومعظم دى الأشياء اتباعت فى مزاد علنى فى سنة 1954 حضره الكتير من المهتمين بينهم مندوبون عن الملكة اليزابيث التانيه و أمير بيدوسيد قاسم .

## الجمهورية
بعد ثورة 23 يوليه وما تلاها من اعلان الجمهورية بقى القصر احد القصور الرئاسية الثلاث الرئيسية فى مصر والقصران التانيين كانا قصر عابدين فى وسط القاهرة و قصر راس التين فى اسكندرية، و كان الريس جمال عبد الناصر بيستقبل الزوار الرسميين فى القصر ده، كما سجى جثمانه هناك بعد وفاته انتظار لجنازته فى تاريخ 1 اكتوبر 1970. و مازال القصر مقر رسمى لاقامة الزوار الرسميين لمصر.

## شوف
* قصر القبة 

تصنيف:قصر رئاسى
تصنيف:قصور تاريخيه
تصنيف:آثار القاهرة
تصنيف:معالم القاهرة
تصنيف:مبانى القاهرة
تصنيف:قصور رئاسيه